# 04016 Създаване на дух на доброволчество

***Клас:*** *4ти*

***Този урок подчертава, че доброволчеството е отговорност на гражданите. Приносът на доброволците представлява положително социално действие за благото на обществото.***

**Продължителност**: Две занятия по 40 минути

**Цели:**

* Формиране на знания и умения за доброволчеството като инициатива в полза на другите;
* Формиране на умения за избиране на доброволчески проект на базата на интереси, нужди и проучване.

**Очаквани резултати:**

*Учениците ще:*

* оценят значението на доброволческите инициативи в полза на другите;
* дефинират начини, по които доброволци помагат на другите;
* изградят дух на задружност и удоволствие от общата работа.

**Материали:**

* наръчник на доброволеца – в печатен вариант или електронен:

https://timeheroes.org/media/uploads/handbook/timeheroesvolunteerhandbook.pdf

* компютър и връзка с интернет

**Библиография**

* видео от Кариера с кауза: <https://www.youtube.com/watch?v=MoOt6ARHZMM>
* идеи за доброволчество: от сайта Time heroes <https://timeheroes.org/bg/> *(Приложение 1)*
* репортаж за хората от един блок в гр. Перник, които сами са реновирали сградата си - <https://www.youtube.com/watch?v=MBw7sZaPhQg>

**Инструкции**

***Урок № 1***

1. Изгледайте заедно видеото, в което хората с общи усилия реставрират сградата, в която живеят: <https://www.youtube.com/watch?v=MBw7sZaPhQg>
2. Коментирайте какво те са направили, за да е по-добър живота им? Попитайте учениците: *„Колко от вас някога доброволно са отделили от времето си, за да помогнат на някой друг? Какво означава да бъдеш доброволец?“* Дефинирайте думата доброволец (някой, който извършва работата или предоставя услуга без заплащане в подкрепа на кауза или група от хора). Кажете на учениците, че бихте искали да се огледат и да помислят за потребности в училището и в общността, които могат да бъдат решени чрез доброволчески проект.
3. Раздайте Работен лист с идеи за доброволчество (Приложение 1). Помолете учениците да работят по двойки и да запишат проблеми или потребности, които виждат около себе си и които могат да бъдат решени с доброволчески труд. Разгледайте част от каузите на https://timeheroes.org/bg/ - коментирайте заедно с децата за какво човек може да доброволства, ако има време и желание. Цитирайте някои данни от изследвания за доброволчество – например статистика на TimeНeroes – платформа, която свърза каузи с доброволците, които полагат труд и експертиза за тях:

*TimeHeroes - timeheroes.org е най-голямата платформа за доброволчество в България. Тя свързва хората, които искат да помагат, с каузите, които имат нужда от подкрепа. Проблемът, който решават, е че много хора искат да даряват своето време и умения, но не знаят къде и как. В същото време стотици организации имат нужда от подкрепа за своите каузи. TimeHeroes е мостът между двете групи, „едно гише“ за доброволчество, единственото място, което публикува системно информация за всички актуални доброволчески инициативи в страната. 20 000 доброволци са се регистрирала в платформата в края на 2015 г., които са подкрепили общо 35 000 пъти повече от 900 инициативи, случили се в 110 населени места в България. TimeHeroes е основният, а често и единственият източник на доброволци за българските неправителствени организации. Чрез платформата доброволците са намерили повече от 520 НПО, неформални групи и активни граждани.*

***Урок № 2***

1. Гледайте заедно видеото от Кариери с кауза –

https://www.youtube.com/watch?v=MoOt6ARHZMM и коментирайте защо хората доброволстват и какво им дава доброволчеството.

1. Припомнете си Работния лист с идеи за доброволчество от предишния урок и помолете децата да напишат есе, като използват примери, основани на наученото, или личен опит, в което да опишат как един човек може да повлияе на живота на другите чрез доброволчество. За каква кауза те биха доброволствали?
2. Прочетете на глас написаното и обсъдете идеите на децата.

**Приложение № 1**

**Работен лист с идеи за доброволчество**

*Указания: Работете по двойки и запишете идеи за проблеми или потребности, които сте забелязали. Действия в отговор на една от тези потребности може да стане доброволчески проект за класа.*

Потребности на децата в нашето училище:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Неща, които е нужно да се направят в района на училището:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Неща, които е нужно да се направят в квартала:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Неща, които е нужно да се направят в общността:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Приложение № 2**

**Наръчник на доброволеца**

[**https://timeheroes.org/media/uploads/handbook/timeheroesvolunteerhandbook.pdf**](https://timeheroes.org/media/uploads/handbook/timeheroesvolunteerhandbook.pdf)

Печатно издание или онлайн вариант.

В него може да откриете „тайни” за мотивацията на доброволеца, организирането на акциите, проблемите и решенията, които доброволците намират и т.н.